 **О Б Щ И Н С К И С Ъ В Е Т Б О Р О В А Н**

3240 Борован, ул. „Освобождение" №1, тел.: (09147) 9404, www. borovan.bg

obs-borovan@abv.bg



**Постоянна комисия по**

**„Образование, здравеопазване, култура, социална политика, спорт, туризъм и младежки политики“**

**П Р О Т О К О Л**

**№ 5**

**от 29.04.2024 г.**

Днес, 29.04.2024 г. /понеделник/, от 13:00 ч. в Заседателната зала на Общински съвет – Борован, ул.“ Освобождение“ №1 се проведе заседание на комисията.

Присъстват – 4 /четири/ броя членове.

Има кворум за провеждане на заседанието.

Съставът на Комисията търпи две промени, относно броя на членовете и поименния си състав, съответно с Решение № 50 от 23.02.2024 г. на ОбС – Борован: от 5/пет/ на 4/четири/ броя членове, и с Решение № 72 от 29.03.2024 г. на ОбС – Борован: смяна на двама от членовете на комисията.

Поименният състав на комисията към 29.04.2024 г. е както следва:

1. Мариана Маринова – Председател;
2. Марина Гойлашка – Член;
3. Елка Николова – Член;
4. Боян Боянов – Член.

**На заседанието присъстваха още:**

Г-н Иван Костовски – Кмет на Община Борован;

Г-н Петър Петров – Председател на ОбС – Борован.

Заседанието се откри и се ръководи от председателя на комисията – г- жа Мариана Маринова.

Г-жа М. Маринова даде думата за питания относно Информациите по **т. 1 - т. 6** от дневния ред.

Г-н И. Костовски съобщи, че Председателите на читалищата са поканени и е най- подходящо да се зададат въпросите лично на тях на заседанието.

Г-н П. Петров поясни, че финансовите средства на читалищата се контролират от общината; преди е предоставяна една обща информация за всички читалища, а сега всяко от тях се отчита поотделно.

По т. 7 – Докладни записки.

Относно „Програма за майски културни тържества“, г-н И. Костовски поясни, че Програмата е съобразена с Ботевите дни и деня на Иван Нивянин.

Г-жа М. Гойлашка отправи запитване дали 24 май ще се чества на площада.

Г-н Костовски отговори утвърдително.

Относно „Бракуване на движими вещи“, г-н Костовски поясни, че не са бракувани навреме.

**По докладна записка** относно „Отчисления по чл. 64 от ЗУО за осигуряване на собствено участие при закупуване на допълнителна техника, необходима за стартиране на експлоатация на обект:“Изграждане на инсталация за предварително третиране и инсталации за компостиране, в рамките на РСУО – регион Оряхово“ – г-н Костовски поясни, че г-жа В. Вълкова – Заместник- кмет на Община Борован – ще поясни подробно детайлите на заседанието, като сподели, че тази ситуация го притеснява: дружеството още не е започнало да работи, а ние трябва да внесем таксите за три месеца напред, което е на стойност около 22 000 лв; в момента се проверява как Община Борован би могла да излезе от този дружествен договор, но към договора има още два анекса. Г-н Костовски сподели, че го притеснява финансовата част на този договор, тъй като тази инсталация е струвала 11 млн. лв., а после са добавили още 2 млн. лв.

Г-н Костовски разясни, че ако трябва да се плаща нещо, ще трябва да го прави от МТД, а не разполагаме с пари. Община Борован няма построени площадки за строителни отпадъци; отпадъците на общината за цяла година са 1000 тона. От 2025 г. се предвижда разпореждане, което да определя плащането от всеки гражданин на килограм отпадък – проблемът с отпадъците е много голям. Г-н Костовски добави, че има подписано споразумение за построяване на площадки за строителни отпадъци, но общината не би могла да заплати почистването на същите по-късно, когато се напълнят. Трябва да има отделна площадка за животински тор, и друга – за електрически отпадъци, като всяка от тях ще разполага с дробилка.

Г-н Костовски съобщи, че в Норвегия правят разделно събиране, а после пада в една пещ, изгаря се и изчезва; по този проект е било възможно да получим около 2,5 млн. лв., но Община Борован е отказала.

Г-н Костовски поясни, че общината има намерение всяка година да залага по 100 000 лв. Той съобщи, че по пътя за с. Малорад е правен воден цикъл, а е трябвало да бъде заложено и асфалтиране; в с. Борован обаче няма карта на водния цикъл и асфалтирането, няма как да се види.

Г-н Б. Боянов заяви, че трябва да има карта.

Г-н Костовски заяви, че паркът в с. Борован няма нотариален акт, а му е правен ремонт; и отправи запитване към г-н Боянов дали има идея как се е случило това.

Заседанието бе закрито в 15:15 ч.

Председател: ……………………..…….. (……………………..…………………………….….)

*(подпис) (име, фамилия)*

Зам. – председател: …………………….. (…………………………………...………………….)

*(подпис) (име, фамилия)*

Членове: ………………………………… (…………………………………...………………….)

*(подпис) (име, фамилия)*

………………………………… (…………………………………...………………….)

*(подпис) (име, фамилия)*

………………………………… (…………………………………...………………….)

*(подпис) (име, фамилия)*